มูลนิธิเอสซีจี เปลี่ยนแปลงกำหนดรับผลงาน Young Thai Artist Award 2011 สาขาศิลปะ
ข่าวประชาสัมพันธ์ทั่วไป วันพุธที่ ๙ พฤศจิกายน พ.ศ. ๒๕๕๔ ๐๙:๐๖ น.
กรุงเทพฯ--9 พ.ย.--มูลนิธิเอสซีจี
เนื่องจากสถานการณ์อุทกภัยที่กำลังวิกฤติอยู่ในขณะนี้ ทำให้การเส้นทางคมนาคมหลายเส้นถูกตัดขาด ซึ่งอาจจะมีผลต่อการส่งผลงานศิลปะของผู้สนใจ มูลนิธิเอสซีจี จึงขยายเวลารับผลงาน Young Thai Artist Award 2011 เพิ่มเติมในสาขาศิลปะ 3 มิติ และภาพถ่าย ตามรายละเอียดดังนี้
สาขาศิลปะ 3 มิติ :
เลื่อนรับสมัครผลงานสาขาศิลปะ 3 มิติ จากวันที่ 7 – 11 พฤศจิกายน 2554 ออกไป และจะแจ้งวันรับสมัครผลงานให้ทราบอีกครั้งหนึ่ง สำหรับผู้สนใจยังสามารถส่งผลงานมาที่สาขาวิชาศิลปกรรม คณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง โทร 08 7557 7251
สาขาภาพถ่าย :
กรณีส่งผลงานทางไปรษณีย์ ส่งผลงานได้ตั้งแต่วันนี้ จนถึงวันที่ 7 ธันวาคม 2554 (ถือวันที่ประทับตราเป็นสำคัญ) มายัง หอศิลปมหาวิทยาลัยกรุงเทพ วิทยาเขตกล้วยน้ำไท คลองเตย กรุงเทพฯ 10110 (วงเล็บมุมซอง “ส่งผลงาน Young Thai Artist Award 2011”)
กรณีส่งผลงานด้วยตนเอง ส่งผลงานระหว่างวันที่ 7 – 9 ธันวาคม 2554
ที่ หอศิลปมหาวิทยาลัยกรุงเทพ วิทยาเขตกล้วยน้ำไท คลองเตย กรุงเทพฯ โทรศัพท์ 0 2350 3626 (ภายในเวลาราชการ)
หมายเหตุ สำหรับผู้ส่งผลงาน Young Thai Artist Award 2011 สาขาภาพถ่ายที่ได้ส่งผลงานไปยัง ม.กรุงเทพ วิทยาเขตรังสิต แล้วทุกท่าน มูลนิธิเอสซีจีขอความร่วมมือจากท่านในการส่งใบสมัครพร้อมผลงานที่อัดลงกระดาษขนาด 8 x 10 นิ้ว (ไม่ใส่กรอบ) มาใหม่อีกครั้ง ถึง หอศิลปมหาวิทยาลัยกรุงเทพ วิทยาเขตกล้วยน้ำไท คลองเตย กรุงเทพฯ 10110 ภายในวันที่ 7 ธันวาคม 2554 โดยโปรดวงเล็บมุมซอง “ส่งผลงาน Young Thai Artist Award 2011” และขออภัยในความไม่สะดวกมา ณ ที่นี้
ผู้สนใจส่งผลงาน โปรดศึกษาข้อกำหนดระยะเวลาและวิธีการส่งผลงานแต่ละสาขา โดยสามารถดาวน์โหลดใบสมัครได้ที่ www.scgfoundation.org หรือสอบถามรายละเอียดเพิ่มเติมได้ที่ 02 586 5214 และติดตามความคืบหน้าของโครงการได้ที่ www.facebook.com/YoungThaiArtistAward
นครพนม มุกดาหาร อุบลราชธานี สถานการณ์น้ำท่วมยังคงวิกฤติ!!!
กรุงเทพฯ--26 ส.ค.--ปภ. นายสุนทร ริ้วเหลือง อธิบดีกรมป้องกันและบรรเทาสาธารณภัย เปิดเผยถึงสถานการณ์อุทกภัยว่า มีพื้นที่ประสบภัย 12 จังหวัด 82 อำเภอ 5 กิ่งอำเภอ 421 ตำบล 1,639 หมู่บ้าน ได้แก่ เชียงใหม่ แม่ฮ่องสอน เชียงราย น่าน ลำปาง พะเยา ลำพูน สุโขทัย นครพน...
Young Thai Artist Award สถานการณ์อุทกภัย Young Thai Artist มูลนิธิเอสซีจี มูลนิธิเอสซี ศิลปะ 3 มิติ สถานการณ์ งานศิลปะ มูลนิธิ เส้นทาง
วันพฤหัสบดีที่ ๑๘ กรกฎาคม พ.ศ. ๒๕๖๒ ๐๗:๔๔ น. © 2007 - 2019 Tasang Limited, All Rights Reserved 0.0262s/1,049k [TH]